การผัดสเต็กเนื้อส่วนไหล่ การตุ๋นสเต็กเนื้อส่วนไหล่ การเลือกและการเสิร์ฟสเต็กเนื้อส่วนไหล่วัว การอบสเต็กเนื้อส่วนไหล่
วอร์มเตาอบที่อุณหภูมิ 204 C ปรุงรสสเต็กด้วยเครื่องปรุงตามใจชอบ ถ้าอยากให้รสชาติเป็นแบบดั้งเดิม จะใช้แค่เกลือทะเลกับพริกไทยก็ได้ อย่ากลัวที่จะคลุกเนื้อทั้งสองด้านเข้ากับเครื่องปรุง เพราะมันจะช่วยเรื่องรสชาติ และยังทำให้เนื้อออกมาเป็นสีน้ำตาลสวยอีกด้วย คุณควรเห็นเครื่องปรุงติดอยู่บนเนื้อสเต็กด้วยล่ะ โดยจะใช้เครื่องปรุงเหล่านี้ก็ได้เช่นกัน  เครื่องปรุงเคจัน ซอสชิมิซูรี ซอสเทอริยากิ เครื่องปรุงสเต็กมอนทรีออล วางกระทะก้นหนา (ควรเป็นเหล็กหล่อ) บนเตาแก๊สแล้วจุดไฟสูง เติมน้ำมันมะพร้าว น้ำมันเกรปซีด หรือน้ำมันพืชลงในกระทะสักสองสามช้อนโต๊ะ คุณต้องให้กระทะร้อนมากๆ จนพอวางสเต็กลงกระทะแล้วจะมีเสียงดังซู่ๆ ทันที และเริ่มเป็นสีน้ำตาล น้ำมันมะพร้าว น้ำมันเกรปซีด และน้ำมันพืชต่างก็มีจุดเกิดควันที่อุณหภูมิสูงมาก ฉะนั้นมันไม่ทำให้กระทะคุณไหม้แน่นอน อย่าใช้เนยหรือน้ำมันมะกอกกับกระทะ ไม่อย่างนั้นกระทะอาจไหม้ได้ วางเนื้อสเต็กบนกระทะที่มีน้ำมันร้อนๆ แล้วทอดประมาณ 1 ถึง 3 นาที ค่อยๆ กลับด้านสเต็กแล้วทอดอีกด้าน 1 ถึง 3 นาทีเช่นกัน เนื้อสเต็กควรเป็นสีน้ำตาลทองในแต่ละด้าน ส่วนด้านในจะยังคงดิบเป็นส่วนใหญ่ แต่เดี๋ยวเราจะนำไปอบต่อในเตาอบให้สุกเท่ากันนั่นเอง คุณสามารถกลับเนื้อบ่อยๆ ได้ขณะทอด เพื่อที่จะได้เนื้อที่สุกเท่ากัน และเป็นสีน้ำตาลไวขึ้น ใส่เนื้อทอดแล้วทั้งกระทะเข้าไปในเตาอบที่วอร์มเอาไว้ก่อนหน้านี้ อบเป็นเวลาประมาณ 6 ถึง 8 นาที หรือจนกว่าเนื้อสเต็กจะได้ระดับที่คุณต้องการ ถ้าอยากได้มีเดียมแรร์ เนื้อควรจะมีอุณหภูมิอยู่ที่ 62 C และสำหรับเวลดันก็จะอยู่ที่ 79 C เสร็จแล้วก็นำเนื้อออกมาวางบนจาน พักทิ้งไว้สักหน่อยก่อนเสิร์ฟ  การพักเนื้อจะทำให้น้ำในเนื้อกระจายไปทั่วเนื้อเท่าๆ กัน ก่อนจะเอากระทะเข้าเตาอบ ต้องดูให้แน่ใจก่อนว่ามันเอาเข้าได้นะ ถึงแม้มันจะเขียนว่านำเข้าได้ แต่ก็ต้องตรวจสอบดูว่าสามารถนำเข้าเตาอบในอุณหภูมิ 205 C ได้หรือไม่ด้วย เปิดเตาอบไว้ที่ 162 องศาเซลเซียส ตักน้ำมันพืชหรือน้ำมันคาโนลาเทลงในหม้อใบใหญ่หรือหม้อเหล็กหล่อ 2 ช้อนโต๊ะ อุ่นน้ำมันให้ร้อนด้วยความร้อนระดับกลาง และโรยเกลือกับพริกไทยใส่เนื้อสเต็ก ถ้าเนื้อบาง ใช้เป็นกระทะเหล็กใหญ่ๆ แทนก็ได้ เมื่อน้ำมันร้อนและเป็นประกาย ก็เอาเนื้อสเต็กลงหม้อได้เลย โดยมันจะมีเสียงดังซู่ๆ ทันทีที่เอาลงในหม้อ ทีนี้ก็ทิ้งไว้ให้สุกจนเป็นสีน้ำตาลด้วยไฟกลาง แล้วใช้ที่คีบกลับด้าน เพื่อให้เป็นสีน้ำตาลทั่วชิ้นเนื้อ จากนั้นก็คีบเนื้อออกจากหม้อ และเทไขมันที่เหลืออยู่ออกจากหม้อด้วย อย่าลืมสวมถุงมือกันความร้อนขณะทอดเนื้อด้วยล่ะ เพราะน้ำมันร้อนๆ อาจกระเด็นใส่ได้ เทน้ำลงไปประมาณ ¾ ถ้วย มันจะเป็นการช่วยให้เนื้อสเต็กยังคงฉ่ำอยู่ตอนที่ทอดมัน และก็ยังทำให้เนื้อคงความนุ่มด้วย ลองใช้น้ำตามคำแนะนำข้างล่างนี้ดูนะ  น้ำซุปเนื้อหรือผัก น้ำแอปเปิลหรือไซเดอร์ น้ำแครนเบอร์รี่ น้ำมะเขือเทศ ไวน์ไม่หวานผสมน้ำสต็อก น้ำเปล่า ของเหลวสำหรับปรุงรส อย่างเช่น ซอสบาร์บีคิว มัสตาร์ดดีจอน ซอสถั่วเหลือง ซอสสเต็ก หรือซอสวูสเชสเตอร์ 1 ช้อนโต๊ะ (สามารถเจือน้ำผสมได้) เพื่อเพิ่มรสชาติให้สเต็กตุ๋น ให้นำไปคลุกกับสมุนไพรแห้งที่คุณต้องการ โดยต้องคลุกกับสมุนไพรแห้งประมาณ 1 ช้อนชา หรือสมุนไพรสด 1 ช้อนโต๊ะ สมุนไพรที่ใช้ได้ก็มีดังนี้  ใบกะเพรา เกลือทะเลและสมุนไพร (Herbes de Provence) อิตาเลียน ซีซันนิ่ง ออริกาโน่ ไธม์ ปิดฝาหม้อเหล็กหล่อแล้วใส่เข้าไปในเตาอบ อบประมาณ 1 ชั่วโมง 15 นาทีต่อเนื้อสเต็กส่วนไหล่ที่หนักประมาณ 1.1 - 1.4 กก. เนื้อสเต็กจะออกมานุ่มเมื่อตุ๋นเสร็จแล้ว และถือว่าพร้อมเสิร์ฟแล้วนั่นเอง ถ้าคุณตรวจสอบอุณหภูมิในเนื้อ สำหรับเนื้อระดับมีเดียมแรร์ ควรมีอุณหภูมิอยู่ที่ 62 C และระดับเวลดันจะอยู่ที่ 79 C ถ้าจะตรวจสอบความนุ่ม ให้เสียบส้อมเข้าไปในเนื้อสเต็กดู ถ้านุ่มพอ ส้อมก็จะเสียบเข้าไปได้อย่างง่ายดายนั่นเอง ถ้าคุณจะซื้อสเต็กเพื่อทำอาหารให้คนหลายๆ คน ให้เลือกเป็นเนื้อสเต็กชิ้นเล็กขนาดใกล้ๆ กัน หากหาเนื้อสเต็กชิ้นเล็กไม่ได้ ก็ซื้อชิ้นใหญ่มาสักชิ้นสองชิ้นแล้วค่อยหั่นให้เป็นชิ้นเล็ก เพื่อที่สเต็กจะได้สุกเท่าๆ กัน เนื้อสเต็กส่วนไหล่มักจะมีขนาดที่ไม่เท่ากันเสมอไป เพราะกล้ามเนื้อจากบริเวณไหล่ของเนื้อวัวนั่นเอง ขอให้เลือกชิ้นเนื้อที่มีไขมันไม่มาก และดูมีความหนาเท่าๆ กัน ถ้าเป็นไปได้ก็ให้ใช้ทันทีหลังจากนำกลับมาที่บ้านแล้ว แต่ถ้าจะไม่ได้ใช้ในทันที ก็สามารถแช่ไว้ในตู้เย็นได้อีก 2 ถึง 3 วัน ในการเก็บเนื้อ ให้แกะแรปพลาสติกออก แล้วใส่ในจานที่ไม่ใช่พลาสติก คลุมจานเอาไว้หลวมๆ ให้พอมีอากาศไหลผ่านบ้าง แล้วใส่สเต็กแช่ในส่วนที่ไว้แช่เนื้อในตู้เย็น หรือวางไว้ชั้นล่าง เพื่อที่น้ำจากเนื้อจะได้ไม่หยดใส่อาหารชนิดอื่น ตอนที่จะจัดการหรือเก็บเนื้อดิบๆ สิ่งสำคัญหรืออย่าวาง สัมผัส หรือเก็บเนื้อดิบกับเนื้อสุกไว้ปนกัน แยกส่วนกันออกไปเลย รวมถึงเวลาที่จะจับห่อหรือจัดการทำอย่างอื่นกับเนื้อ ก็ให้ใช้เขียงคนละอันด้วย สำหรับแบบคลาสสิค เสิร์ฟเนื้อส่วนไหล่กับมันฝรั่งสุก (บดหรืออบ) และสลัดเคียงได้เลย ถ้าอยากเสิร์ฟให้แตกต่างออกไป ก็ลองเสิร์ฟพร้อมโคสลอว์ ผักอบ กราแตงผัก หรือผัดเห็ดก็ได้ หรือว่าจะเสิร์ฟกับซอสก็ได้แทบทุกชนิดเลยล่ะ (เช่น ซอสบาร์บีคิว ซอสเพสโต ซอสฮอลันเดส หรือเนยผสม) คุณยังสามารถหั่นเนื้อเป็นชิ้นบางๆ แล้วเสิร์ฟกับผักทอดและข้าวได้ด้วย หรือจะใส่เนื้อชิ้นบางในแป้งตอติญาเพื่อทำเป็นฟาฮีต้าก็ย่อมได้ ถ้าเตาอบย่างของคุณอยู่ส่วนด้านบนของเตาอบปกติ ให้ย้ายเอาตะแกรงอบอยู่ห่างจากตัวทำความร้อน 4 นิ้ว แต่ถ้าเป็นแบบถาดสไลด์อยู่ใต้เตาอบ ก็ไม่ต้องใช้ตะแกรงย่าง เปิดเตาอบย่างทิ้งไว้ และโรยเกลือกับพริกไทยบนเนื้อสเต็ก จะใช้เครื่องปรุงสเต็กแทนก็ได้ถ้าชอบ วางสเต็กที่ปรุงรสแล้วไว้บนถาดอบหรือกระทะเหล็ก แล้วใส่เข้าไปใต้เตาอบย่าง อบประมาณ 7 ถึง 9 นาที ขึ้นอยู่กับความหนาของชิ้นเนื้อ ถ้าคุณชอบแบบมีเดียมหรือแรร์ ก็อบสัก 6 ถึง 7 นาที คุณอาจต้องแง้มฝาเตาอบออกมานิดๆ เพื่อสังเกตเนื้อที่อบอยู่ด้วย แต่ทั้งนี้ก็ขึ้นอยู่กับเตาอบนั่นเอง ใช้ส้อมคมๆ หรือที่คีบกลับด้านเนื้อ วางเนื้อกลับที่เดิม แล้วอบต่ออีก 5 ถึง 8 นาที ขึ้นอยู่กับความหนาของเนื้อ อย่าลืมดูอุณหภูมิเนื้อด้วยล่ะ ถ้าคุณอยากให้สเต็กเป็นมีเดียมแรร์ ก็นำเนื้อออกมาเมื่ออุณหภูมิถึง 60 C สำหรับมีเดียมก็ 70 C นำเนื้อสเต็กมาวางไว้บนเขียงหรือจานเสิร์ฟ ห่อด้านบนของเนื้อไว้ด้วยอลูมิเนียมฟอยล์ให้เหมือนเตนท์ แล้วทิ้งเอาไว้ประมาณ 5 นาที มันจะช่วยให้เนื้อเยื่อกล้ามเนื้อของสเต็กเรียงตัวกันใหม่ ทำให้น้ำในเนื้อไม่ไหลออกมาหมดเมื่อคุณเริ่มหั่นเนื้อสเต็ก เนื้อสเต็กควรมีอุณหภูมิต่ำลงประมาณ 5 องศาจากตอนที่นำออกจากเตาและพักเรียบร้อย
เปิดเตาอบแล้วปรุงรสสเต็ก. อุ่นกระทะ. ทอดสเต็กทั้งสองด้าน. นำไปอบในเตาอบให้เสร็จ. วอร์มเตาอบ และปรุงเนื้อสเต็ก. ทอดเนื้อเร็วๆ. เติมน้ำลงไป. คลุกกับเครื่องปรุงรสแห้ง. ตุ๋นสเต็กในเตาอบ. เลือกเนื้อสเต็กส่วนไหล่. เก็บและจัดการกับเนื้อส่วนไหล่. เสิร์ฟเนื้อส่วนไหล่. เปิดเตาอบย่างแล้วปรุงเนื้อสเต็ก. อบเนื้อสเต็กด้านหนึ่ง. กลับด้านแล้วอบเนื้อสเต็กอีกด้านหนึ่ง. พักเนื้อสเต็กและเสิร์ฟได้.
https://www.wikihow.com/Cook-Chuck-Steak https://www.wikihow.com/Cook-Chuck-Steak https://www.wikihow.com/Cook-Chuck-Steak https://www.wikihow.com/Cook-Chuck-Steak
Pan-Frying Chuck Steak Braising Chuck Steak Selecting and Serving Chuck Steak Broiling Chuck Steak